CELEX: C2005/217/34
Language: sk
Date: 2005-09-03 00:00:00
Title: Rozsudok Súdneho dvora (štvrtá komora) zo 14. júla 2005 vo veci C-141/04 (návrh na začatie prejudiciálneho konania podaný Symvoulio tis Epikrateias): Michail Peros proti Techniko Epimelitirio Ellados (Smernica 89/48/EHS — Pracovníci — Uznávanie diplomov — Inžinier mechanik)

3.9.2005   
            
            
               SK
            
            
               Úradný vestník Európskej únie
            
            
               C 217/18
            
         
      ROZSUDOK SÚDNEHO DVORA
   
   (štvrtá komora)
   zo 14. júla 2005
   vo veci C-141/04 (návrh na začatie prejudiciálneho konania podaný Symvoulio tis Epikrateias): Michail Peros proti Techniko Epimelitirio Ellados (1)
   
   (Smernica 89/48/EHS - Pracovníci - Uznávanie diplomov - Inžinier mechanik)
   (2005/C 217/34)
   Jazyk konania: gréčtina
   Vo veci C-141/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Symvoulio tis Epikrateias (Grécko) z 30. decembra 2003 a doručený Súdnemu dvoru 17. marca 2004, ktorý súvisí s konaním: Michail Peros proti Techniko Epimelitirio Ellados, Súdny dvor (štvrtá komora), v zložení: predseda štvrtej komory K. Lenaerts, sudcovia N. Colneric a K. Schiemann (spravodajca), generálny advokát: L. A. Geelhoed, tajomník: R. Grass, vyhlásil 14. júla 2005 rozsudok, ktorého výrok znie:
   Ak neboli prijaté opatrenia na prebratie smernice v lehote stanovenej v článku 12 smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov v znení účinnom do 31. júla 2001, môže sa štátny príslušník členského štátu odvolávať na článok 3 prvý odsek písm. a) tejto smernice, aby obdržal v hostiteľskom členskom štáte povolenie vykonávať regulované povolanie, akým je povolanie inžiniera-mechanika.
   Táto možnosť nemôže byť podmienená nostrifikáciou dokladov o štúdiu dotknutej osoby príslušným vnútroštátnym orgánom.
   
      (1)  Ú. v. EÚ C 106, 30.4.2004